tartuNLP/wikipedia-smugri-20251201 huggingface dataset:
Jalkapallo kesäolympialaisissa 1968

Meksikon olympialaisten jalkapalloturnauksessa uudistettiin kilpailusääntöjä turnaukseen osallistuvien pelaajien osalta, sillä turnaukseen saivat osallistua myös ei-amatööripelaajat. Tämä oli seurausta siitä, että itäeurooppalaisten maiden pelaajat olivat valtion tukemia amatöörejä.
Turnaukseen osallistui 16 maata. Karsinnoista selviytyneistä joukkueista Marokko luopui turnauksesta, sillä maa ei halunnut pelata Israelia vastaan. Marokon sijaan turnaukseen otettiin Ghana.
Turnauksen 16 joukkuetta jaettiin neljään alkulohkoon, joiden kaksi parasta maata selviytyivät puolivälieriin. Puolivälierien suurimmasta yllätyksestä vastasi Japani, joka onnistui voittamaan Ranskan. Japani saavutti lopulta pronssimitalit voitettuaan isäntämaa Meksikon pronssiottelussa Kunishige Kamamoton johdolla. Hän voitti turnauksen maalintekijätilaston seitsemällä maalillaan, kun Japani teki turnauksessa yhteensä yhdeksän maalia.
Loppuottelussa Unkarin ja Bulgarian välillä nähtiin rumia otteita, ja kolme bulgarialaispelaajaa ajettiin ulos kentältä ottelun ensimmäisellä puoliajalla. Unkari voitti lopulta vajaamiehisen Bulgarian helposti.
Karsinnat.
Mexico Cityn olympialaisten jalkapalloturnaukseen selviytyi karsintojen kautta 14 maata. Isäntämaa Meksiko ja hallitseva olympiavoittaja Unkari pääsivät kisoihin ilman karsintoja. Muut paikat jakaantuivat siten että Euroopan karsinnoista kisoihin selviytyi 4 maata, Etelä-Amerikasta 2, Pohjios- ja Keski-Amerikasta 2 Afrikasta 3 ja Aasiasta 3.
Lohko A
Lohko B
Lohko C
Lohko D
Maalintekijät.
Turnauksen maalintekijätilaston voitti Japanin Kunishige Kamamoto seitsemällä maalillaan.
Kajaali

Kajaali (myös "kajal") on musta tai jonkin muun värinen silmänalusmeikki, joka levitetään kajaalikynällä.
Sana "kajaali" tulee hindin kielestä, jossa "kajal" tarkoittaa silmämeikkiä tai merkkiä otsassa. Intiassa kajaalia on käytetty ainakin vuodesta 2500 eaa. alkaen, ja perinteisiin kuuluu myös pikkulasten silmien maalaaminen tietyissä tilanteissa. Lähes yhtä kauan mustaa kajaalia on käytetty Egyptissä, mistä se levisi Kreetan kautta Kreikkaan, Roomaan ja arabimaihin.
Intiassa kajaalin käyttöä on perusteltu paitsi kauneus- mutta myös terveyssyillä. Perinteisen kajaalin on ajateltu suojaavan silmäsairauksilta. Toisaalta lyijyä sisältävä kajaali voi johtaa myrkytyksiin.
Pikkumyyränsammal

Pikkumyyränsammal ("Atrichum tenellum") on myyränsammalten sukuun ja karhunsammalten heimoon kuuluva elinvoimainen sammal.
Ulkonäkö.
Pikkumyyränsammal on pienikokoinen (0,5-2 cm) sammal. Sen pitkänomaiset lehdet ovat keskisuonelliset ja hammaslaitaiset. Sillä on usein melko pitkäperäisiä itiöpesäkkeitä. Munanmuotoiset itiöpesäkkeet ovat lyhyitä ja pystyjä.
Elinympäristö.
Pikkumyyränsammal on pioneerilaji. Se kasvaa paljaalla maalla rannoilla ja ojissa.
Levinneisyys.
Pikkumyyränsammalta tavataan yleisesti koko Suomessa.
Angie

”Angie” on The Rolling Stones -yhtyeen vuonna 1973 ilmestyneen "Goats Head Soup" -albumin järjestyksessään viides kappale. Singlenä ilmestyessään siitä muodostui yhtyeen seitsemäs listaykkönen Yhdysvalloissa. Yhtyeen kotimaassa Britanniassa se ylsi viidenneksi. ”Angie” on samalla yhtyeen tunnetuin radioballadi.
Kappaleen sanoituksen innoitajaksi on epäilty useampaa naista. Rolling Stonesin kitaristin Keith Richardsin mukaan laulu ei kuitenkaan kerro kenestäkään yksittäisestä ihmisestä.
Laulun synty.
Yhtyeen kitaristi Keith Richards aloitti laulun tekemisen huumevieroituksessa ollessaan, mutta solisti Mick Jagger on kertonut kirjoittaneensa sen loppuun.
Kappaleen sanoituksesta on tehty lukuisia päätelmiä. Sen innoittajaksi on oletettu muun muassa David Bowien Angie-vaimoa, mutta Mick Jagger on kiistänyt tämän, ja uskoo, että kappaleen ensimmäisen rivin kirjoittanut Keith Richards sai idean Angela-tyttärestään. Richards kertoi kappaleen synnystä vuonna 2010 ilmestyneessä omaelämäkerrassaan "Elämä":
Äänitys.
Kappale äänitettiin kahdessa osassa marras–joulukuun 1972 sekä touko–kesäkuun 1973 välisenä aikana. Nauhoituspaikkoina olivat Dynamic Sound Studios Jamaikan Kingstonissa sekä Island Recording Studios Lontoossa. Äänittäjänä toimi Andy Johns. 
Keith Richards ja Mick Taylor soittivat kappaleessa sähkökitaroiden sijaan akustisia kitaroita. Pianistina toimi sessiomuusikon ominaisuudessa Nicky Hopkins. Mick Jaggerin ehdotuksesta kappaleeseen lisättiin jousisovitus.
Julkaisu ja vastaanotto.
”Angie” ilmestyi singlenä Britanniassa 17. elokuuta 1973. Se nousi listalle 1. syyskuuta ja oli kymmenen listaviikon aikana korkeimmillaan sijalla viisi. Yhdysvalloissa single julkaistiin 28. elokuuta. Siitä muodostui yhtyeen seitsemäs ja samalla toiseksi viimeinen listaykkönen Billboard Hot 100 -listalla. Kappaleesta tuli listaykkönen myös Sveitsissä (4 viikkoa), Alankomaissa (2 viikkoa), Norjassa (2 viikkoa) sekä Belgian Flanderissa (1 viikko). Alankomaissa ja Belgiassa kappale nousi listalle uudelleen vuonna 1990. 
Singlen B-puolella oli kappale ”Silver Train”. Se ja ”Angie” sisältyivät molemmat "Goats Head Soup" -studioalbumille, joka ilmestyi Britanniassa 31. elokuuta ja Yhdysvalloissa 12. syyskuuta 1973.
”Angie” on yhtyeen tunnetuin radioballadi. Se on myös kuulunut Rolling Stonesin kiertueohjelmistoon lukuisia kertoja. Yhtye on esittänyt sitä konserteissaan vuosina 1973, 1975–76, 1982, 1989–90, 1994–95, 1998–99, 2002–03 ja 2005–06.
Angie suomeksi.
Petri Pettersson on esittänyt Angien suomeksi.
Better Place

Better Place oli kalifornialainen sähköautojen latausasemia tekevä yritys, jonka kotipaikka oli Kalifornian Palo Altossa. Better Place rakensi muun muassa Tokioon koejärjestelmää, jossa sähköautojen akut olisi pystynyt lataamaan muutamassa minuutissa. Järjestelmän oli tarkoitus valmistua vuoden 2011 alussa.
Better Place onnistui muutamassa vuodessa keräämään noin 850 miljoonan Yhdysvaltain dollarin edestä rahoitusta. Better Place ei kuitenkaan onnistunut lyömään tuotettaan kunnolla läpi markkinoilla, minkä vuoksi yhtiön toiminta ajettiin alas vuonna 2013.
Nathan Gerbe

 
Nathan Gerbe (s. 24. heinäkuuta 1987 Oxford, Michigan) on uransa lopettanut yhdysvaltalainen jääkiekkoilija. Hänen pelipaikkansa oli hyökkääjä.
Gerbe oli hyvä luistelija sekä taitava käsistään, mutta häntä pidettiin liian pienikokoisena huipulle; 165 senttimetriä pitkä Gerbe oli NHL:n selvästi lyhyin pelaaja.
Ura.
Ennen NHL:ää.
Gerbe valittiin 16-vuotiaana USA Hockeyn junioreiden kehitysohjelmaan Ann Arboriin. Hän edusti maataan kahdesti alle 18-vuotiaiden MM-kilpailuissa, joista toisella kerralla, vuonna 2005, oli joukkueensa toiseksi paras pistemies Yhdysvaltojen viedessä kultamitalit kolmen vuoden tauon jälkeen. Buffalo Sabres varasi Gerben viidennellä kierroksella, numerolla 142. 
Välittömästi farmiin menemisen tai Kanadan pääjunioriliigan sijaan Gerbe päätti liittyä Boston Collegeen, jossa ensimmäinen kausi meni totutteluun. Seuraavalla kaudella hänen tehonsa kuitenkin yli kaksinkertaistuivat, ja kolmannella kaudella hän oli jo ehdokkaana parhaalle yliopistopelaajalle annettavaan Hobey Baker Awardiin. Neljän joukkueen Frozen Four -lopputurnauksessa Gerbe teki yhteensä kahdeksan tehopistettä, valittiin turnauksen arvokkaimmaksi pelaajaksi, ja johdatti Boston Collegen yliopistomestaruuteen. Gerbe edusti maataan myös toistamiseen (ensimmäinen kerta 2006) nuorten maailmanmestaruuskilpailuissa, joissa Yhdysvallat otti pronssia.
NHL.
Kolmannen yliopistovuoden jälkeen Gerben oli aika siirtyä ammattilaiskaukaloihin, ja toukokuussa Gerbe allekirjoitti hänet varanneen Buffalo Sabresin kanssa kolmen vuoden ja 2,55 miljoonan dollarin sopimuksen. Gerbe pelasi ensimmäisen ammattilaiskautensa AHL-farmijoukkue Portland Piratesissa, ja erinomaisten otteiden ansiosta hän pääsi pelaamaan kymmenen NHL-ottelua sekä tuli valituksi AHL:n vuoden tulokkaaksi. 
Toisella AHL-kaudellaan Gerbe valittiin liigan tähdistöotteluun, ja muutenkin hän pelasi pääosin farmipelejä. NHL-kokemusta Gerbelle tuli yhdeksän ottelua lisää, ja hänen maalitilinsä aukesi 9. joulukuuta 2009 3–0-kotivoitossa Washington Capitalsia vastaan. Yhteensä pisteitä kertyi viisi (kaksi maalia ja kolme maaliin johtanutta syöttöä). 
Kaudesta 2010–2011 alkaen Gerbe pelasi kolme kautta kokonaan Sabresin NHL-miehistössä. Hän teki tuolla kaudella 31 tehopistettä, 16 maalia ja 15 syöttöpistettä, 64:ssä runkosarjaottelussa sekä kaksi tehopistettä, molemmat maaleja, seitsemässä pudotuspeliottelussa, kaudella 2011–2012 25 tehopistettä, kuusi maalia ja 19 syöttöpistettä, 62:ssa runkosarjaottelussa ja työsulun lyhentämällä kaudella 2012–2013 kymmenen tehopistettä, viisi maalia ja viisi syöttöpistettä, 42:ssa runkosarjaottelussa. 
Heinäkuussa 2013 Gerbe teki vapaana pelaajana yksivuotisen ja kaksisuuntaisen sopimuksen Carolina Hurricanesin kanssa.
Helmikuussa 2020 Gerbe teki kahden vuoden jatkosopimuksen Columbus Blue Jacketsin kanssa.
Alicante-Elchen lentoasema

Alicante-Elchen lentoasema (, ) sijaitsee Elchen kunnassa Espanjassa noin 9 kilometriä Alicantesta lounaaseen. Lentoasema on Itä-Espanjan tärkein ja palvelee pääosin Alicanten ja Murcian maakuntia. Vuonna 2019 lentoaseman kautta kulki 15 047 840 matkustajaa.
Historia.
Lentoaseman rakennustyöt aloitettiin vuonna 1965. Lentoasema avattiin 4. toukokuuta 1967. Matkustajamäärät kasvoivat, ja vuonna 1972 avattiin uusi terminaali kansainvälisille lennoille. Toinen laajennusosa valmistui 1974, ja se otettiin kotimaan lentojen käyttöön 1975.
Vuonna 2011 lentoasemaa laajennettiin uudella terminaalilla, joka avattiin 21. maaliskuuta 2011. Vanhat terminaalit 1 ja 2 suljettiin, ja uudesta terminaalista tuli vakinainen matkustajaterminaali.
Lentoyhtiöt ja kohteet.
Joulukuussa 2023 Alicanten lentoasemalta liikennöi 30 lentoyhtiötä kaikkiaan 104 kohteeseen.
Akustiikkalevy

Akustiikkalevy on äänen vaimentamiseen tarkoitettu levy. Akustiikkalevynä voidaan käyttää useaa erilaista huokoista, ääntä absorboivaa levyä. 
Akustiikkalevyjä käytetään erityisesti julkisissa tiloissa ja teollisuustiloissa, joissa on paljon häiritsevää melua ja ääntä heijastavia kovia pintoja. 
Akustiikkalevyjen käyttö kodeissa on ollut harvinaisempaa, koska sisustustarvikkeet kuten pehmustetut huonekalut, matot, verhot ja seinätekstiilit vaimentavat ääntä. 
Akustiikkalevyt voidaan asentaa joko seinä- tai kattoverhoukseksi. Verhous kiinnitetään joko mekaanisesti tai liimaamalla suoraan pintaan tai se voidaan asentaa ns. alaslasketuksi katoksi.
Arkkitehtonisesti tai akustisesti vaativissa kohteissa akustiikkalevyillä päällystetyt pinnat voidaan lisäksi verhoilla esimerkiksi erilaisilla puurimoituksilla.
Esimerkkejä akustiikkalevyistä.
Akustointilevyn paksuudesta ja huokoisuudesta riippuu, kuinka laajan taajuusalueen ääntä se vaimentaa. Paksuudet ovat yleensä noin 20–70 mm.
Who Dares Wins

Who Dares Wins on englantilaisen death metal -yhtyeen Bolt Throwerin kokoelmalevy, jota yhtye ei hyväksy.
Sen kappaleet ovat pääosin harvinaisia kappaleita EP:lta ja muista lähteistä: kappaleet 1-4 ovat Cenotaph-EP:lta, kappaleet 5-8 Spearhead-EP:lta. Kappaleet 9 ja 10 taas ovat ... For Victory -levyn studiosessiosta, jotka on julkaistu aiemmin Earache Recordsin vuosijuhlakokoelmalevyllä sekä ...For Victoryn Japanin versiolla. Levyn on julkaissut Earache Records 14. syyskuuta 1998. Levyn kansion sama kuin "Spearheadilla".
Levyn julkaisu sattui samaan ajankohtaan kuin Bolt Throwerin ensimmäisen Metal Bladelle tehdyn levyn "Mercenaryn" julkaisu. Yhtye on syyttänyt Earache Recordsia yhtyeellä rahastamisesta. Albumin nimeksi piti ensin tulla "No Guts, No Glory", mutta Earache joutui luopumaan siitä, koska Mercenarylla oli samanniminen kappale. Yhtye itse ei suosittele ostamaan tätä albumia, koska ei suostuisi julkaisemaan kokoelmalevyä.
M/S Polar Express

M/S Polar Express oli muun muassa Vaasanlaivojen omistama laiva. Sen rakensi Aalborg Skipsvaerft A/S Aalborgissa Tanskassa 1963. Laiva purjehti aluksi "Prinsessan Margaretha" -nimisenä Göteborgin ja Frederikshavnin välillä. 1968 se myytiin Suomeen Oy Vasa-Umeå Ab:lle ja sai nimen "Polar Express".
Polar Express liikennöi reiteillä Vaasa–Uumaja, Vaasa–Sundsvall ja Pori–Sundsvall vuosina 1970-1982. Vuonna 1982 laiva myytiin Oy Jakob Lines Ab:lle ja 1984 edelleen Lähi-itään. Se upposi Nuwiban sataman lähellä Egyptissä sytyttyään tuleen 6. maaliskuuta 1986.
Vehka-Patamo

Vehka-Patamo on Karjaanjoen vesistöön kuuluva järvi Härjänojan kylässä Somerniemellä Somerolla. Se on yksi Arimaa-järven pohjoispuolisista pienistä metsäjärvistä Somerniemellä ja Pusulassa. Järveen laskee pohjoisesta, Arimaan ja Heinjärven väliseltä vedenjakajalta Kovelojärvi, ja se laskee etelään Myllyjärveen, joka edelleen laskee Arimaa-järveen.
Vehka-Patamo on ruskeavetinen ja suorantainen järvi, jonka pinta-ala on noin 13 hehtaaria, suurin syvyys noin 7 metriä ja korkeus merenpinnasta 115,5 metriä. Järven kaloja ovat hauki, ahven, made, särki ja kiiski. 1990-luvulla järvessä on ollut myös heikko rapukanta.
Rusohiirensammal

Rusohiirensammal ("Ptychostomum pallens") on hiirensammalten heimoon kuuluva sammal.
Ulkonäkö.
Rusohiirensammal pieni (1 - 3 cm), pystykasvuinen ja väriltään punertava sammal. Sen keskisuonelliset lehdet ovat leveät ja teräväkärkiset ja niissä on kapeiden solujen muodostama reunus. Se on kaksikotinen ja sillä on harvoin itiöpesäkkeitä.
Levinneisyys.
Rusohiirensammalta esiintyy pohjoisella pallonpuoliskolla ja Afrikan ja Etelä-Amerikan vuoristoissa. Suomessa sitä kasvaa yleisenä koko maassa.
Elinympäristö.
Rusohiirensammal kasvaa kostealla hiesuisella maalla pientareilla, rannoilla ja ojissa.
Orlandon kansainvälinen lentoasema

Orlandon kansainvälinen lentoasema () sijaitsee 11 kilometriä Orlandon keskustasta kaakkoon.
Lentoasema on Floridan toiseksi vilkkain lentoasema.
Collège de France

Collège de France on Pariisissa sijaitseva korkeampi tutkimuslaitos (Grand établissement). Se antaa myös opetusta, mutta vain professoreille ja tutkijoille.
Collège de Francen perusti 1530 Frans I Guillaume Budén kehotuksesta. Humanismin innoittamana sen oli tarkoitus olla Sorbonnen vaihtoehto ja keskittyä sellaisiin opinaloihin kuin heprean ja kreikan kielet ja matematiikka. Alkujaan sen nimi oli "Collège Royal", sittemmin "Collège des Trois Langues" (latinaksi: "Collegium Trilingue"), "Collège National", "Collège Impérial", ja nimen "Collège de France" se sai 1870. Se sijaitsee Pariisin viidennessä arrondissementissa. 
Collège de Francessa on ainutlaatuista, että se on avoin kaikille, tosin ei korkeampien kurssien osalta. Sen tavoitteena on opettaa tiedettä todellisuudessa, ja siksi tutkijat ovat nykyajan vaikutusvaltaisimpia henkilöitä omalla alallaan. Vaikka oppilaitoksen motto on "Docet Omnia" (”opeta kaikkea”), on Maurice Merleau-Pontyin lause ”Non pas des vérités acquises, c’est l’idée d’une recherche libre” (’ei valmiita totuuksia, vaan vapaata tutkimusta’) kaiverrettu koulun sisäänkäyntiin kultakirjaimin.
Collège de Francessa ei voi suorittaa tutkintoja, mutta siellä on tutkimuslaboratorioita ja yksi Euroopan parhaista tutkimuskirjastoista, jossa on harvinaisia kirjoja eri alojen osastoissa, kuten historia, yhteiskuntatieteet, humanistiset tieteet, kemia ja fysiikka.
Opettajakunta.
Nykyiset professorit:
Aiempia professoreita:
Verihiirensammal

Verihiirensammal ("Bryum cryophilum") on hiirensammalten heimoon kuuluva Suomessa äärimmäisen uhanalainen sammal.
Ulkonäkö.
Verihiirensammal keskikokoinen (4-8 cm) verenpunainen sammal. Sen keskisuonelliset lehdet ovat pyöreäkärkiset, tyvestä kapealti johteiset ja niissä on kapeiden solujen muodostama reunus. Se muistuttaa jonkin verran hetehiirensammalta, jolla on kuitenkin teräväkärkiset ja leveälti johteiset lehdet. Se on kaksikotinen ja sillä ei ole Fennoskandiassa koskaan itiöpesäkkeitä.
Levinneisyys.
Verihiirensammalta esiintyy pohjoisella pallonpuoliskolla arktisilla alueilla ja vuoristoissa. Suomessa sitä kasvaa vain Enontekiön suurtuntureilla.
Elinympäristö.
Verihiirensammal kasvaa kostealla hiesuisella maalla lähteiden, tunturipurojen tai lumenviipymäpaikkojen läheisyydessä.
Detroit Metropolitanin lentoasema

Detroit Metropolitan Wayne Countyn kansainvälinen lentoasema () on Detroitin kansainvälinen lentoasema, joka sijaitsee Romuluksen kaupungissa. Lentoasema on Michiganin vilkkain lentoasema. Sitä käytti 32 242 473 matkustajaa vuonna 2012.
Together Alone

Together Alone on Anoukin esikoisalbumi, joka julkaistiin vuonna 1997. Albumi julkaistiin myös Yhdysvalloissa 27. lokakuuta 1998.
Albumi nousi toisella listaviikollaan Alankomaissa MegaCharts-listan ensimmäiselle sijalle, ja pysyi listalla yhteensä 101 viikkoa.
Kappaleet.
Kaikki kappaleet sovittanut Pim Koopman.
Urban Solitude

Urban Solitude on Anoukin toinen studioalbumi, joka julkaistiin vuonna 1999. Levy on myynyt platinaa Hollannissa sekä kultaa Belgiassa.
Albumi debytoi Alankomaissa MegaaChartsin listaykkösenä, jolla se pysyi ensimmäiset neljä viikkoa. Albumi pysyi listalla yhteensä 90 viikkoa.
Philadelphian kansainvälinen lentoasema

Philadelphian kansainvälinen lentoasema (; ) on julkinen lentoasema Philadelphiassa. Se on Delaware Valleyn ja Philadelphian suurin lentoasema, ja kaikki lentoliikenne mitattuna maailman 11:nneksi vilkkain lentoasema 492 038 vuosittaisella lennollaan (2008). Lentoasema oli yksi US Airwaysin keskuksista.
Lentoasemalla on neljä kiitotietä ja seitsemän terminaalia. Sen läntinen osa sijaitsee Delawaren piirikuntaan kuuluvan Tinicumin alueella.
Graduated Fool

Graduated Fool on Anoukin kolmas studioalbumi, joka julkaistiin 22. marraskuuta 2002.
Albumi nousi toisella listaviikollaan Alankomaiden MegaCharts-listan kolmannelle sijalle, ja pysyi listalla yhteensä 33 viikkoa.
Isojalkapöllö

Isojalkapöllö ("Nesasio solomonensis") on keskikokoinen pöllölaji, joka on kotoperäinen Salomonsaarilla ja Papua-Uuden-Guinean Bougainvillessa. Sitä ei yleensä tavata yli 800 metriä korkeammalla merenpinnasta, jossa se asustaa alavien maiden tai vuorten metsissä. Se pesii puunkoloissa tai halkeamissa.
Isojalkapöllön naama on punaruskea, ja valkoiset kulmakarvat ovat hyvin erottuvat. Myös naamakiehkuran sisäreuna on valkoinen. Se on yleensä täplikkään ruskea, ja alapuolelta se on okranvärinen mustin viiruin. Lajin voi sekoittaa salomoninpöllöön, joskin jälkimmäinen on hivenen pienempi ja kapeampi. Se muistuttaa ulkonäöltään myös kirkupöllöä, joka on jo kuollut sukupuuttoon.
Isojalkapöllö pyydystää pussikiipijöitä, etenkin harmaakuskusta ("Phalanger orientalis"). Saaliseläinten liiallinen metsästys voi olla uhka isojalkapöllön säilymiselle, vaikka populaation pienenemisen pääsyy onkin metsänhakkuun vuoksi pienenevä elinalue.
Laji elää vain Salomonsaarilla ja siellä saarilla Bougainville, Choiseul ja Santa Isabel. Saarista ensin mainittu kuuluu hallinnollisesti Papua-Uudelle-Guinealle ja jälkimmäiset Salomonsaarten valtiolle.
Portlandin kansainvälinen lentoasema

Portlandin kansainvälinen lentoasema (; ) on julkinen lentoasema Portlandissa Oregonissa. Se sijaitsee Columbiajoen eteläpuolella, Multnomah’n piirikunnassa. Lentoasema on Oregonin vilkkain.
Tuomas Nyholm

Tuomas Nyholm (s. 18. heinäkuuta 1976 Helsinki) on suomalainen toimittaja ja kirjailija.
Nyholm valittiin kesäkuussa 2022 jääkiekon kotimaisen pääsarjan Liigan viestintäjohtajaksi.
Nyholm työskenteli "Ilta-Sanomissa" vuodesta 1998 lähtien. Hän tuli tunnetuksi etenkin jääkiekkotoimittajana ja työskenteli jääkiekkotoimituksen esimiehenä. Syksyllä 2005 Nyholm siirtyi "Veikkaaja"-lehden NHL-kirjeenvaihtajaksi Kanadaan ja palasi Suomeen alkuvuodesta 2007.
Vuonna 2008 Nyholm voitti Ilta-Sanomien journalistipalkinnon yhdessä toisen jääkiekkotoimittajan Vesa Rantasen kanssa. Palkinto myönnettiin Videotuomarit-juttusarjasta. 
Maaliskuussa 2010 ilmestyi Nyholmin esikoisromaani "Sinun edestäsi vuodatettu" Teoksen kustantamana. Insano Productions Oy osti kirjan filmatisointioikeudet saman vuoden toukokuussa. Hän on kirjoittanut jääkiekkoilija Jarkko Ruudun elämäkerran "Jarkko Ruutu – Jumalainen näytelmä" (2015).
Lokakuussa 2020 ilmestyy Nyholmin kirjoittama muusikko Samu Haberin elämäkertakirja "Samu Haber – forever yours."
Riku Immonen (thainyrkkeilijä)

Riku Immonen (s. 25. tammikuuta 1974 Joensuu) on suomalainen thainyrkkeilijä. Immonen nähtiin viimeisen kerran kehässä 27. marraskuuta 1999 Helsingin kisahallissa, jossa hän puolusti WMC-liiton mestaruutta Luke Kemptonia vastaan ja voitti ottelun 3-0. Immonen on uransa jälkeen toiminut myös valmentajana ja kirjoittanut aiheesta useisiin alan julkaisuihin.
Immonen on julkaissut myös kaksi kirjaa: "HD-mies ja löydetyn respektin menetys", Readme.fi Oy, 2009 ja "HD-miehen seikkailut", Readme.fi Oy, 2008.
Nicola Rizzoli

Nicola Rizzoli (s. 5. lokakuuta 1971 Mirandola, Italia) on italialainen jalkapalloerotuomari. Hän on tuominnut Italian Serie A:ssa vuodesta 2001 lähtien ja kansainvälinen erotuomari hänestä tuli vuonna 2007. Rizzoli on ammatiltaan arkkitehti. Rizzoli on tuominnut mm. Eurooppa-liigan loppuottelun 2010, Mestarien liigan loppuottelun 2013 ja Jalkapallon maailmanmestaruuskisojen loppuottelun 2014.
Hän tuomitsi ensimmäisen Mestarien liigan ottelunsa elokuussa 2007. Saman kauden Mestarien liigan lohkovaiheessa hän tuomitsi Sporting Clube de Portugalin ja Baselin välisen ottelun. Kesällä 2009 hän nousi UEFA:n erotuomareiden eliittijoukkoon, jotka tuomitsevat muun muassa Mestarien liigassa isojen seurojen kohtaamisia sekä pudotuspelejä. Hänet valittiin myös yhdeksi vuoden 2012 EM-kilpailuiden erotuomareista.
Anzac (Kanada)

Anzac on vuonna 1917 perustettu 837 asukkaan (2008) taajama Kanadassa, Albertan provinssissa, Wood Buffalon kunnassa. Anzac sijaitsee maantietä pitkin noin 45 kilometriä kaakkoon Fort McMurraysta. Alberta Highway 881 tien varrella, noin 20 kilometriä itään Alberta Highway 63 tieltä.
Asuinalue nimettiin ensimmäisen maailmansodan aikana alueen läpi rakennetavaa rautatielinjaa kartoittaneen Anzac sotilasosaston mukaan. Anzac on parhaiten tunnettu vuosittain järjestettävästä "Winterfest"-talviurheilutapahtumasta. Tapahtuma tuo alueelle vuosittain noin 10 000 vierailijaa. "Winterfest" sisältää muun muassa koiravaljakko-, moottorikelkka-, maastohiihto- sekä pilkintäkilpailuja.
Joulen ja Thomsonin ilmiö

Joulen ja Thomsonin ilmiö tarkoittaa lämpötilan muuttumista, kun kaasu virtaa lämpöeristetyssä putkessa huokoisen tulpan läpi suuremmasta paineesta pienempään tai paineistetun säiliön pienestä aukosta ulos. Ilmiöön perustuvat esimerkiksi laitteet, joilla valmistetaan nestemäistä ilmaa. Ilmiön totesivat James Joule ja William Thomson. Ilmiö löydettiin 1852.Ilmiötä sovelletaan muun muassa jääkaapeissa ja kryogeniikassa.
Tšagoda

Tšagoda () on kaupunkimainen taajama ja Tšagodoštšan piirin hallinnollinen keskus Vologdan alueella Venäjällä. Se sijaitsee lähellä paikkaa, jossa Tšagoda ja Pes -joet yhtyvät Tšagodoštšajoeksi, 326 kilometriä Vologdasta länteen. Taajaman kautta kulkee Kabožan ja Podborovjen välinen rautatie. Asukkaita on 6 800 henkeä (vuonna 2009).
Paikkakunta on syntynyt vuonna 1926 rakennetun lasitehtaan yhteyteen. Vuonna 1932 siitä tuli kaupunkimainen taajama. Lasitehtaan lisäksi Tšagodassa toimii metsä- ja elintarviketeollisuutta. Taajamassa on lasten taidekoulu, piirin kulttuuritalo ja kotiseutumuseo. Paikallislehtenä ilmestyy "Iskra" (”Kipinä”).
Kynureniini

Kynureniini (C10H12N2O3) on aminohappo. Kynureniini on yksi tryptofaaniaminohapon aineenvaihduntatuotteista.
Biologinen rooli.
Kynureniinia muodostuu N'-formyylikynureniinista aryyliformamidaasientsyymin eli kynureeniformamidaasin vaikutuksesta. Kynureniinia on pieninä pitoisuuksina veressä, aivoissa ja perifeerisissä elimissä. Kynureniini metaboloituu edelleen antraniilihapoksi ja alaniiniksi kynureninaasientsyymin vaikutuksesta ja kynureniinihapoksi kynureniini-oksoglutaraattitransaminaasientsyymin avulla. Kynureniinista muodostuu myös 3-hydroksikynureniinia kynureniini-3-hydroksylaasientsyymin avulla.
Kynureniini itsessään ei vaikuta neuronien toimintaan, on sen systeemisen tai intracerebraalisen annostelun havaittu laskevan verenpainetta ja aiheuttavan kouristuksia. Tämän arvellaan johtuvan aineen metaboloitumisesta biologisesti aktiiviksi johdannaisiksi, kuten 3-hydroksikynureniiniksi, jonka on todettu vahingoittavan neuroneita.
Fabio Viviani

Fabio Viviani (s. 10. lokakuuta 1978 Firenze) on italialainen kokki, joka tuli tunnetuksi "Top Chef" -kokkiohjelmassa, jossa hän sijoittui neljänneksi, mutta valittiin katsojien suosikiksi. Fabio tunnettiin sarjassa loistavana kokkina ja vitsiniekkana. Vivianilla on ravintoloita Italiassa ja Yhdysvalloissa. 
Viviani on myös hyvä ystävä suomalaissyntyisen Stefan Richterin kanssa. Hän tutustui Richteriin aiemmin mainitussa Top-Chef kokkiohjelmassa.
Futanari

Futanari on hentaipornoa, jossa esiintyy ruumiillisesti naisen ja miehen välimuotoja edustavia hahmoja, kuten shemaleja ja hermafrodiitteja. Futanari syntyi 1990-luvulla. Se pohjautuu muinaiseen japanilaiseen kansanuskoon.
Futanarityyppejä on runsaasti erilaisia. esimerkiksi ”Full Package Futanari” -nimityksellä tarkoitetaan hahmoja, joilla on peniksen- ja kivesten lisäksi vagina. ”Internal” tyypin futanareista puhuessa taas referoidaan futanareihin, joiden penis kasvaa häpyhuulien välistä klitoriksen paikalta. Toisin kuin ”External” tyypin futanareilla penis on selvästi naisen sukuelinten yläpuolella.
Carsten Hauch

Johannes Carsten Hauch (12. toukokuuta 1790 Fredrikshald – 4. maaliskuuta 1872 Rooma) oli tanskalainen runoilija, romaanikirjailija ja eläintieteilijä. Hänen kirjallinen tuotantonsa ajoittuu Tanskan taiteen kultakauteen (Den danske guldalder).
Elämä ja ura.
Hauchin tanskalaissyntyiset vanhemmat asuivat Norjassa. Hänen äitinsä kuoli vuonna 1802, ja seuraavana vuonna hän palasi isänsä kanssa Tanskaan. Vuonna 1808 Hauch aloitti opintonsa Kööpenhaminan yliopistossa ja sai eläintieteen tohtorin arvon vuonna 1821. Hän ystävystyi Henrik Steffensin ja Adam Gottlob Oehlenschlägerin kanssa, ja omaksui heidän romanttisen näkökantansa runouteen ja filosofiaan. 1820-luvulla Hauch matkusteli Saksassa, Italiassa ja Ranskassa. Hänen ensimmäinen romaaninsa, "Vilhelm Zabern", ilmestyi 1834. Vuonna 1846 Hauchista tuli pohjoismaisen kirjallisuuden professori Kielin yliopistoon. Hän palasi Kööpenhaminaan levottomana vuonna 1848. Oehlenschlägerin kuoleman jälkeen Hauchille myönnettiin Kööpenhaminan yliopiston estetiikan professuuri 1851.
Ensimmäiset runoteoksensa Hauch loi 1810-luvun puolivälissä. Hänen pääteoksiaan ovat romaanit "En polsk Familie" (1839) ja "Robert Fulton" (1853). Niin ikään huomattavia ovat muistelmateokset "Minder fra min Barndom og min Ungdom" (1867) ja "Minder fra min første Udenlandsreise" (1871).
Teokset.
Suomennettuja runoja.
Lauri Viljasen suomentamia Hauchin runoja on antologiassa "Skandinavian kirjallisuuden kultainen kirja" (WSOY 1930).
Christian Mikolajczak

Christian Mikolajczak (s. 15. toukokuuta 1981) on saksalainen jalkapalloilija.
Mikolajczak nousi Schalken juniorijoukkueista seuran edustusjoukkueeseen kaudella 2000–2001. Hän pelasi Bundesliigassa 13 ottelua ja oli mukana saavuttamassa Saksan cup-mestaruutta sekä toista sijaa liigassa. Seuraavaksi kaudeksi hänet lainattiin sarjaporrasta alempana olleeseen Hannoveriin. Lainalla vietetyn kauden jälkeen Mikolajczak siirtyi 2. Bundesligan LR Ahleniin. Hän pelasi Ahlenissa kolme kautta ja sen jälkeen yhden Erzgebirge Auessa. Kesällä 2006 Mikolajczak siirtyi Regionalligan Holstein Kieliin. Hän pelasi Kielissä yhden kauden, jonka jälkeen hän siirtyi FSV Frankfurtiin ja auttoi sitä nousemaan 2. Bundesligaan. Kesällä 2009 hän palasi Ahleniin, mutta siirtyi jo tammikuussa 2010 Dynamo Dresdeniin.
Ibizan lentoasema

Ibizan lentoasema (, ) sijaitsee 7 kilometrin päässä Ibizasta. Lentoasema palvelee Baleaareja.
Lentoyhtiöitä: Aer Lingus, Air Berlin, Air Europa, easyjet, Iberia, Lufthansa, Luxair, Ryanair, Thomson Airways, Transavia.com, Vueling.
Savon Yrittäjät

Savon Yrittäjät on Suomen Yrittäjien aluejärjestö. Savon Yrittäjät on yksi Suomen Yrittäjien 20 aluejärjestöstä toimialueenaan 19 paikkakuntaa Pohjois-Savossa. Jäseniä on 25 paikallisyhdistyksen kautta noin 3 300. 
Savon Yrittäjät pyrkii asiantuntijana ja vaikuttajana parantamaan pienten ja keskisuurten yritysten ja yrittäjien toiminnan kannattavuuden edellytyksiä. Yrittäjäjärjestö tarjoaa jäsenyrityksilleen neuvontaa, koulutusta, tietoa ja erilaisia tapahtumia, sekä ottaa kantaa yhteiskunnan yrittäjäpolitiikkaan.
Savon Yrittäjien puheenjohtaja on Kalevi Hillija toimitusjohtaja Paula Aikio-Tallgren.
Jäsenet.
Jäsenyritykset kuuluvat paikallisyhdistyksensä kautta Savon Yrittäjiin, joka on paikallisyhdistysten kattojärjestö. Paikallisyhdistyksen kautta sillä on noin 3 300 yritystä. Jäseniä voivat olla kaikki yritykset yksinyrittäjästä monikansallisen yhtiön aluetoimistoon.
Historia.
Savon Yrittäjät on perustettu 1932 Kuopiossa.
Ginger Ninja

Ginger Ninja on tanskalainen englanniksi laulava indie pop/synthpop-yhtye. Yhtye on ollut olemassa vuodesta 2008 lähtien, jonka aikana se on ehtinyt esiintyä mm. Roskilde Festivaleilla. Yhtyeen jäsenet ovat Johan Luth, Carl-Erik Riestra Rasmussen, Henrik Hamilton ja Rasmus Søby Andersen
Suomessa yhtye tuli tutuksi keväällä 2010 radioissa paljon soineesta "Bone Will Break Metal" -kappaleesta.
Walter Fritzsch

Walter Fritzsch (21. marraskuuta 1920 Zwickau – 15. lokakuuta 1997 Dresden) oli saksalainen jalkapallovalmentaja.
Ura.
Fritzsch aloitti jalkapallon pelaamisen vuonna 1927 pelaten SG Planitzissa. Hänen jalkapallouransa loppui kuitenkin vuonna 1950 ilman suurempaa menestystä, ja hän siirtyi Planitzin valmentajaksi. Valmentajaurallaan Fritzsch tuli tunnetuksi tiukasta kuristaan ja kritiikistään. Kesällä 1969 hän aloitti Dynamo Dresdenin valmentajana, ja saavutti seurassa tärkeimmät mestaruutensa. Vuonna 1971 Fritzsch valmensi Dynamon DDR-Oberligan mestariksi, joka oli myös hänen ensimmäinen mestaruutensa. Myöhemmin Dynamo saavutti Fritzschin valmennuksessa vielä neljä mestaruutta, sekä menestystä eurokentillä. Vuoden 1978 mestaruuden jälkeen Fritzsch lopetti valmentamisen Dynamossa ja siirtyi valmentamaan maan nuorisomaajoukkeita.
Peter Kotte

Peter Kotte (s. 8. joulukuuta 1954) on entinen itäsaksalainen jalkapalloilija.
Kotte pelasi 1973–1981 Dynamo Dresdenissä, jossa hän voitti cup-mestaruuden 1977 ja Itä-Saksan mestaruuden 1976, 1977 ja 1978. Tammikuussa 1981 Kotte, Matthias Müller ja Gerd Weber pidätettiin Dresdenin lentoasemalla. Kolmikko oli saanut rahakkaan tarjouksen Länsi-Saksan FC Kölniltä, minkä takia heidän epäiltiin suunnittelevan maastaloikkausta. Kaikki kolme pelaajaa olivat lähdössä maajoukkueen leirille Argentiinaan. Weber myönsi suunnitelleensa pakoa, mutta kielsi Kotten ja Müllerin osallisuuden. Kottelta ja Mülleriltä kiellettiin loppuiäksi pelaaminen pääsarjatasolla ja Weberille langetettiin vankeusrangaistus. Kiellon jälkeen Kotte pelasi Fortschritt Neustadtissa vuoteen 1984 asti, jolloin hän lopetti uransa.
Kotte pelasi vuosina 1976–1980 Itä-Saksan maajoukkueessa 21 maaottelua, joissa hän teki kolme maalia. Maaleista kaksi syntyi hänen ensimmäisessä maaottelussaan Algeriaa vastaan. 
Nykyään Kotte toimii Dynamo Dresdenin juniorivalmentajana.
Hymir

Hymir on skandinaavisessa mytologiassa meren äärellä asuva jättiläinen. Hän omistaa valtavan, peninkulman syvyisen kattilan, jota jumalat himoitsevat voidakseen panna siinä olutta. Thor ja Týr lähetetäänkin noutamaan pataa.
He saapuvat Hymirin kartanoon, jossa isäntä suhtautuu heihin nyreästi. Vaikka Thor on valepuvussa, Hymir tunnistaa hänet. Hymir ja Thor käyvät kalassa. Hymir vetää veneeseen kaksi valasta. Thor sen sijaan saa häränpää syöttinään koukkuun maailmankäärme Jörmungandrin. Thor saa kiskottua käärmeen veneen laidalle ja iskee sitä vasaralla otsaan. Hymir pelästyy kamppailua ja katkaisee siiman. Heidän palattuaan kartanoon jättiläinen heittää Thorille haasteen: hänen pitää rikkoa Hymirin pikari. Se ei aluksi onnistu, mutta emäntä neuvoo Thoria paiskaamaan sen Hymirin päähän. Niin Thor tekee ja pikari rikkoutuu. Sen jälkeen Hymir suostuu antamaan kattilansa sillä ehdolla, että vieraat pystyvät kantamaan sen ulos itse. Týr ei pysty nostamaan sitä, mutta Thor saa kannettua kattilan ulos päänsä päällä.
Ragnarökin taistelussa Hymir purjehtii kuolleiden kynsistä tehdyllä Naglfar-laivalla Vigrondin taistelukentälle.
Kaslink Foods

Kaslink Foods Oy oli suomalainen ruoanlaittotuotteita, juomia ja välipaloja valmistava yritys. Kukkosen veljesten omistaman yrityksen liikevaihto oli vuonna 2018 65 miljoonaa euroa, ja se työllisti 170 henkilöä. 
Tuotteet.
Kaslinkin valmistamia elintarvikkeita myytiin yli 15 maassa Euroopassa.
Kaikki tuotteet pakattiin kierrätettäviin kartonkipakkauksiin. Yritys valmisti useita erilaisia UHT- eli Ultra High Temperature processing- ja ESL- eli Extended Shelf Life -ruuanlaittotuotteita, juomia ja välipaloja. Maitotuotteiden lisäksi tuotteisiin kuuluivat myös vedet ja kaurapohjaiset juomat.
Kaslink käytti valmistamissaan tuotteissa suomalaista maitoa, kauraa ja marjoja.
Kaslinkille myönnettiin lokakuussa 2014 valtakunnallinen yrittäjäpalkinto.
Historiaa.
Yrityksen perusti vuonna 2001 Kukkosen veljesten isä Raino Kukkonen. Kaslink perustettiin silloisen Elimäen kunnan, nykyisen Kouvolan kaupungin Korialla, jossa yhtiön pääkonttori ja tehdas sijaitsivat. 
Elokuussa 2019 Kaslinkista tuli osa Fazer-konsernia, liiketoiminta-alue Fazer Lifestyle Foods. Fazer ilmoitti tammikuussa 2023 aloittavansa Korian tehtaalla muutosneuvottelut, ja keskittyvänsä kasvipohjaisen strategiansa täytäntöönpanoon. Helmikuussa se ilmoitti lakkauttavansa Korian tehtaan meijerituotannon elokuuhun 2023 mennessä ja keskittyvänsä siellä kaurapohjaisiin tuotteisiin. Noin 80 ihmistä menettää työpaikkansa. Lokakuussa 2023 Fazer kertoi aloittavansa muutosneuvottelut myös kaurapohjaisten juomatuotteiden tuotannon siirtämiseksi Korialta Ruotsin Tingsrydiin, mikä tarkoittaisi enimmillään 93 irtisanomista.
Marraskuussa 2024 Fazer kertoi myyvänsä Korian-tehtaan Kaslinkin perustajan Raino Kukkosen vuonna 2018 perustamalle Finnish Food Factorylle liikkeenluovutuksena niin, että tehtaan tuotteiden markkinoinnista vastaa jatkossakin Fazer.
Lähteet.
Viitteet.
Gerd Weber

Gerd Weber (s. 31. toukokuuta 1956 Dresden) on entinen saksalainen jalkapalloilija.
Weber pelasi 1970–1981 Dynamo Dresdenissä, jossa hän voitti cup-mestaruuden 1977 ja Itä-Saksan mestaruuden 1976, 1977 ja 1978. Tammikuussa 1981 Weber, Matthias Müller ja Peter Kotte pidätettiin Dresdenin lentoasemalla. Kolmikko oli saanut rahakkaan tarjouksen Länsi-Saksan FC Kölniltä, minkä takia heidän epäiltiin suunnittelevan maastaloikkausta. Kaikki kolme pelaajaa olivat lähdössä maajoukkueen leirille Argentiinaan. Weber myönsi suunnitelleensa pakoa, mutta kielsi Kotten ja Müllerin osallisuuden. Weberille langetettiin vankeusrangaistus ja Kottelta ja Mülleriltä kiellettiin loppuiäksi pelaaminen pääsarjatasolla. 
Weber pelasi vuosina 1975–1980 Itä-Saksan maajoukkueessa 33 maaottelua, joissa hän teki viisi maalia. Hän voitti olympiakultaa Montrealissa 1976.
Matthias Müller

Matthias Müller (s. 18. lokakuuta 1954 Dresden) on entinen saksalainen jalkapalloilija.
Müller pelasi 1973–1981 Dynamo Dresdenissä, jossa hän voitti cup-mestaruuden 1973 ja 1977 sekä Itä-Saksan mestaruuden 1976, 1977 ja 1978. Tammikuussa 1981 Müller, Gerd Weber ja Peter Kotte pidätettiin Dresdenin lentoasemalla. Kolmikko oli saanut rahakkaan tarjouksen Länsi-Saksan FC Kölniltä, minkä takia heidän epäiltiin suunnittelevan maastaloikkausta. Kaikki kolme pelaajaa olivat lähdössä maajoukkueen leirille Argentiinaan. Weber myönsi suunnitelleensa pakoa, mutta kielsi Kotten ja Müllerin osallisuuden. Mülleriltä ja Kottelta kiellettiin loppuiäksi pelaaminen pääsarjatasolla, ja Weberille langetettiin vankeusrangaistus. Kiellon jälkeen hän pelasi useissa alemman sarjatason joukkueissa kunnes päätti uransa 1990.
Weber pelasi Itä-Saksan maajoukkueessa neljä maaottelua. Hän voitti myös hopeaa Moskovan olympialaisissa 1980.
Max Hardcore

Max Hardcore (oik. Paul F. Little, 1956 – 27. maaliskuuta 2023) oli yhdysvaltalainen pornonäyttelijä, -tuottaja ja -ohjaaja. 
Vuonna 2008 hänet tuomittiin 46 kuukaudeksi vankilaan sukupuolisiveellisyyttä loukkaavista teoista.
Lambert (Monaco)

Lambert (, 1420 – maaliskuu 1494) oli Monacon herrana 16. maaliskuuta 1458 lähtien kuolemaansa asti. Hän nai serkkunsa Claudine Grimaldin vuonna 1465 pitääkseen Monacon Grimaldin suvun hallussa. Koska Lambert oli kuitenkin Grimaldi isänsä puolelta, häntä on perusteltua pitää sukuun kuuluvana hallitsijana.
Taitavalla diplomatialla ja voimankäytöllä Lambert onnistui pitämään Monacon itsenäisenä, vaikka häntä painostivat sekä Ranska että Genova. Hän uskoi valtakuntansa puolustuksessa Monacon omaan voiman. Häneltä on peräisin Grimaldien motto ”Jumalan avulla”.
Lambert ja Ranskan kuningas Kaarle VIII solmivat 25. helmikuuta 1482 sopimuksen, jolla Monacosta tuli eräänlainen Ranskan feodaalinen lääni ilman, että Monaco olisi ollut suoraan Ranskan käskynvallan alla – nykyterminologialla protektoraatti. Vastaavia sopimuksia ei siihen aikaan ollut vielä tehty.
Lambertilla ja Claudinella oli ainakin kuusi lasta:
Brylcreem

Brylcreem on miesten hiusrasva, jonka loi "Chemico Works" Birminghamissa, Englannissa. Brylcreem ja sen kilpailija Suave olivat suosiossa muiden hiusrasvojen ohella erityisesti 1950-luvulla. Hiusrasvat ovat ajoittain myöhemminkin olleet muodissa, kuten elokuvan "Grease" myötä vuonna 1978.
Tuotteella on paljon viitteitä elokuvissa ja tv-ohjelmissa.
Brylcreemiä markkinoi Yhdysvalloissa "Combe Incorporated" ja Euroopassa "Sara Lee Corporation".
Amyloidiprekursoriproteiini

Amyloidiprekursoriproteiini (APP) on erityisesti hermoston toimintaan liittyvä, solukalvon läpi kulkeva proteiini, jonka tarkkaa tehtävää ja toimintaa ei vielä tunneta. APP liittyy ainakin synapsien syntyyn ja niiden välisten yhteyksien muunteluun. APP:n solun ulkopuolelle jäävä osio, sAPP-alfa toimii kasvutekijänä monentyyppisille soluille ja säätelee neuronien hermosyiden syntyä meioosin jälkeisessä vaiheessa.
"Amyloidiprekursoriproteiinin" pilkkoutuminen alfa-, beeta- ja gammasekretaasien toiminnan johdosta beeta-amyloidiksi liittyy Alzheimerin taudin neuronikuolemiin johtavaan amyloidoosiin, ja amyloidihypoteesin mukaan se saattaa olla taudinkuvaan liittyvän dementian aiheuttava tekijä.
Claudine Grimaldi

Claudine (tai Claudina) Grimaldi (mahd. 1451 – 19. marraskuuta 1515) oli Monacon hallitsija 1457–1458. Hän oli isänsä, Monacon herra Catalanin ainoa lapsi. Heikon terveytensä vuoksi Catalan määräsi, että Claudinen oli naitava serkkunsa, jotta Grimaldin suku pysyisi Monacon valtaistuimella. Claudinesta tuli Monacon hallitsija 1457, jolloin hänen oletetaan olleen kuusi vuotta vanha. Sijaishallitsijana toimi hänen isoäitinsä Pomellina Fregoso. 
Claudine luopui vallasta tulevan puolisonsa hyväksi 1458. Vuonna 1465 hänet sitten vihittiin serkkunsa ja seuraajansa Lambertin kanssa.
Lambertilla ja Claudinella oli ainakin kuusi lasta:
FC Eintracht Schwerin

FC Eintracht Schwerin on saksalainen jalkapalloseura Schwerinistä.
Historia.
Seuran juuret ovat vuonna 1900 perustetuissa Wacker Schwerinissä ja VfL Schwerinissä. Vuonna 1903 perustettiin Schweriner FC 03, ja nämä seurat yhdistäytyivät vuonna 1938 Schweriner Sportvereiniksi. Tämä seura lopetettiin neuvostovallan alettua, mutta vuonna 1945 perustettiin armeijasta riippumaton Vorwärts Schwerin. Kolme vuotta myöhemmin seura joutui kuitenkin Deutsche Volkspolizein hallinnan alle. Kaudella 1949–1950 seura pelasi ensimmäistä kertaa DDR-Oberligassa, mutta kausi päättyi putoamiseen. Vuonna 1951 seuran nimeksi vaihdettiin BSG Einheit Schwerin. 
Kaudeksi 1952–1953 seura siirrettiin Rostockiin, jossa se pelasi nimellä Dynamo Rostock. Yhden kauden jälkeen seura kuitenkin palautettiin Schweriniin, koska seuran tukemisessa oli vaikeuksia, eikä joukkueen pelaajille kyetty järjestämään kunnollisia asuintiloja. Seuran palattua Schweriniin se perustettiin uudestaan nimellä SG Dynamo Schwerin. Vuonna 1956 perustettiin jalkapallojaosto SC Traktor Schwerin, joka korvasi BSG Einheit Schwerinin. Tämäkään asetelma ei kestänyt kauaa, sillä seitsemän vuoden päästä perustettiin BSG Motor Schwerin. Vuonna 1990 seuran nimi vaihtui vielä PSV Schweriniksi ja lopulta vuoden päästä PSV fuusioitui SV Grün Weiss Schwerinin kanssa muodostaen 1.FSV Schwerinin. Seuran nimi vaihtui vielä useaan otteeseen Itä-Saksan kaaduttua, mutta vuonna 1996 nykyinen seura perustettiin seurafuusion kautta.
Qlimax

Qlimax oli Q-dancen järjestämä hardstyle-musiikkitapahtuma, joka järjestettiin viimeisen kerran 2024 Alankomaissa. Tapahtumaan osallistui vuosittain yli 25 000h hard dance, hardstyle ja hardcore -musiikin ystävää.
Barbitaali

Barbitaali (joskus myös "barbitoni") on ensimmäinen markkinoille tullut barbituraattijohdannainen. Sitä käytettiin unilääkkeenä vuodesta 1903 aina 1950-luvun keskivaiheille asti. Barbitaalin kemialliset nimet ovat dietyylimalonyyliurea tai dietyylibarbituurihappo.
Synteesi.
Barbitaalin syntetisoivat ensimmäisenä vuonna 1902 saksalaiset kemistit Emil Fischer ja Josef von Mering. He julkistivat löydöksensä vuonna 1903, ja barbitaali tuli markkinoille vuonna 1904, lääketehdas Bayerin valmistamana nimellä "Veronal". Barbitaalin liukoista suolaa markkinoitiin Scheringin valmistamana valmisteena "Medinal". 
Veronalia valmistettiin kondensoimalla dietyylimaloniesteriä käyttäen katalyyttinä natriumetylaattia, tai lisäämällä etyylijodidia malonyyliurean (eli barbituurihapon) hopeasuolaan. Lopputuloksena oli hajuton, hieman kitkeränmakuinen, valkoinen ja kiteinen jauhe.
Käyttö.
Barbitaalia käytettiin unilääkkeenä ja annostus oli 10–15 graania eli 650–970 mg. Barbitaalin letaaliannos on 3,5–4,4 g, mutta kyseisellä annostuksella on myös saavutettu yli kymmenen vuorokauden yhtäjaksoinen uni, josta potilas on herättyään toipunut. Veronalia käytettiin imeskeltävinä tai veteen liuotettuina lääkejyväsinä, jotka maistuivat vain hieman kitkerältä verrattuna erittäin pahanmakuisiin bromipohjaisiin unilääkkeisiin tai kloraalihydraattiin.
Veronal oli suuri edistysaskel unilääkkeinä käytettyjen lääkeaineiden listalla. Barbitaalilla oli vain vähän sivuvaikutuksia, ja sen vaikuttava annos oli paljon alle letaaliannoksen, mutta lääkkeeseen kehittyi nopeasti toleranssi, ja hidasvaikutteisen barbitaalin yliannostuksista johtuvat kuolemantapaukset olivat yleisiä.
Laufey

Laufey tai Nal on skandinaavisessa mytologiassa jättiläinen ja Lokin, Byleistin ja Helblinden äiti. Tarinan mukaan Loki syntyi, kun Farbauti iski salamalla Laufeyta.
Laufey tarkoittaa kirjaimellisesti ”lehtisaari”, mikä on puun kenning eli metafora. Nal tarkoittaa "neulaa", "neulasta" tai "naulaa", joka saattaa viitata "Pohjannaulaan" eli Pohjantähteen.
Pomellina Fregoso

Pomellina Fregoso (1387/1388–1468) toimi Monacon valtionhoitajana ja sijaishallitsijana vuodesta 1457 maaliskuuhun 1458 lapsenlapsensa Claudinen puolesta.
Fregoso kuului genovalaiseen aatelissukuun, jonka keskuudesta oli valittu useita tasavallan dogeja ja muita vaikuttajia. 
Milanon herttua uhkasi surmata hänen miehensä, Juhana I:n, joka oli alun perin hallinnut Monacoa kahden veljensä kanssa, mikäli hän ei saisi Monacoa. Pomellina Fregoson onnistui kuitenkin vapauttaa miehensä ilman vallansiirtoa. 
Poikansa, Monacon herran Catalanin lisäksi Pomellinalla oli ainakin yksi tytär, Bianca del Carretto (k. 1458)
Catalan (Monaco)

Catalan de Grimaldi (1415 – heinäkuu 1457) oli Monacon herra vuosina 1454–1457. Italiankieliseltä kutsumanimeltään Catalano oli perinyt vallan isältään Juhana I:ltä.
Catalanolla oli heikko terveys. Hän kuoli ehdittyään hallita vain kolme vuotta. Ennen kuolemaansa hän määräsi alaikäisen tyttärensä Claudine Grimaldin naimaan 30 vuotta vanhemman serkkunsa Lambertin (k. 1494). Lambert oli tuolloin Mentonin ja Antibesin herra yhdessä veljensä Gasparin kanssa. Avioliitto varmisti Grimaldien sukuvallan säilymisen Monacossa, sillä Lambert kuului suoraan miespuolisen perimyksen kautta genovalaiseen Grimaldien sukuun.
Mas Canciones

Mas Canciones on yhdysvaltalaisen laulajan Linda Ronstadtin studioalbumi vuodelta 1991. Levyn on julkaissut Elektra Entertainment -levy-yhtiö sarjanumerolla 7559-61239-2 ja sen ovat tuottaneet George Massenburg ja Rubén Fuentes. Ensin mainittu on myös miksannut albumin ja jälkimmäinen toiminut sovittajana ja orkesterin johtajana. Äänityksestä ovat huolehtineet Massenburg ja Nathaniel Kunkel. Levy on äänitetty ja miksattu Marin Countyssa Skywalker Sound ja Site -studioissa. Ensin mainitussa äänityksen apulaisena ovat toimineet M.T. Silva ja Craig Silvey ja jälkimmäisessä Kevin Scott. Masteroinnin ovat tehneet Los Angelesissa Mastering Labissa Doug Sax ja Alan Yoshida.
Levyn kappaleet ovat espanjankielisiä ja levyn mukana tulevassa vihkosessa on niiden sanoitusten lisäksi englanninkieliset käännökset, joiden tekijät ovat Mercedes Dalton, Rossy Crosly ja Linda Ronstadt. Vihkosessa on myös Linda Ronstadtin saatesanat lokakuulta 1991.
Tuotannon koordinoijina ovat toimineet Ivy Skoff ja Janet Stark. Valokuvat ovat William Couponin käsialaa ja vesivärityöt on tehnyt Gilbert Ronstadt. Levykannen suunnittelun on tehnyt Kosh yhtiöstä nimeltä Kosh Brooks Design.
Erityiskiitoksissa on mainittu Gilberto Puente &amp; Pepe Martinez, Peter Asher &amp; Peter Asher Management, G.M.L., Dick Powers &amp; Ultra-Analog, John Brenes sekä Jim Donner yhtiöstä nimeltä Starstruck Enterprises.
Muusikot.
Mariachi Vargas de Tecalitlan:
Los Camperos de Nati Cano:
Trio Guitars:
Trio Voices (kappaleilla 4, 10-12):
Taustakuoro:
Huilut (kappaleilla 1 ja 11):
Flute contractor (kappaleilla 1 ja 11): Greg Sudmeier
Hanuri kappaleella 8: Flaco Jimenez
Mato

Madoiksi kutsutaan matelemalla liikkuvia, raajattomia, pieniä, lankamaisia eläimiä. Monet eläinkunnan pääjaksot sisältävät matomaisia eläimiä, eikä "madot" ole taksonomisesti yhtenäinen ryhmä vaan enemmänkin eläinten ulkomuotoon perustuva.
Arkikielessä madolla voidaan tarkoittaa myös hyönteisen toukkaa. Esimerkiksi vattumadoksi usein kutsuttu vadelman tuholainen on oikeasti vattukuoriaisen ("Byturus tomentosus") toukka.
Murteissa mato voi tarkoittaa myös käärmettä.
Matomaisia pääjaksoja.
Useiden eläinkunnan pääjaksojen nimen loppuosa on -madot:
Kenning

Kenning on muinaisessa skaldirunoudessa metaforaa muistuttava kiertoilmaus tai kielikuva. Kenning on johdettu muinaisnorjan verbistä "kenna" eli ymmärtää, tietää tai nimetä. Samantyyppisiä ilmauksia käytettiin myös muinaisenglanniksi kirjoitetuissa runoelmissa. 
Kenning muodostuu yleensä kahdesta sanasta. Esimerkiksi "aaltojen ratsu" on laiva, "valaan tie" on meri, "renkaiden antaja" on kuningas ja "miekan neste" tarkoittaa verta.
San Sebastiánin lentoasema

San Sebastiánin lentoasema (, ) on lentoasema Espanjassa Hondarribian kunnassa Guipúzcoan maakunnassa, Baskimaan itsehallintoalueella 20 kilometriä San Sebastiánista itään. Lentoasema tunnetaan myös nimellä Hondarribian lentoasema sijainnistaan johtuen. Kentältä lentää Iberia Madridiin ja Barcelonaan.
Kevin Nealon

Kevin Nealon (s. 18. marraskuuta 1953 Saint Louis, Yhdysvallat) on yhdysvaltalainen näyttelijä ja koomikko. Hän on esiintynyt muun muassa komediasarjoissa "Saturday Night Live" ja "Weeds" sekä elokuvassa "Isi hoitaa".
Nealon on naimisissa näyttelijä Susan Yeagleyn kanssa. Heillä on yksi lapsi.
Dullesin kansainvälinen lentoasema

Washington–Dullesin kansainvälinen lentoasema (; ) sijaitsee Dullesissa, Virginiassa, 40 kilometriä Washington D.C.:n keskustasta länteen. Lentoasema on nimetty entisen Yhdysvaltain ulkoministerin John Foster Dullesin mukaan.
Lentoaseman vuonna 1962 valmistuneen pääterminaalin on suunnitellut syntyjään suomalainen arkkitehti Eero Saarinen.
Pisarapöllönen

Pisarapöllönen ("Mimizuku gurneyi") on pöllöihin kuuluva lintulaji, joka esiintyy kotoperäisenä Filippiineillä. Se on sukunsa ainoa laji.
Pisarapöllönen on kooltaan ja rakenteeltaan pöllösten ja huuhkajien väliltä, pituutta sillä on noin 30 cm. Sillä on hyvin selvät korvatupsut. Silmät ovat tummat, ja punaruskeaa naamaa rajaa musta reunus, erottuvat kulmakarvat ovat valkoiset. Sillä on punaruskea kruunu ja yläosa, jossa on tummempia nuolimaisia juovia, juovikkaita lentohöyheniä ja vaaleita juovia lavoissa. Pisarapöllösen alapuoli on vaalea, hailakan punaruskea paksuin mustin juovin. Laji on suurempi kuin saman alueen pöllöset, joilla ei ole yhtä voimakasta alaosan juovitusta. Ääni on hyvin voimakas, 10–20 sekunnin välein 5–10 huudon sarjassa toistuva ”uooo”.
Pisarapöllösen populaation suuruutta ei ole arvioitu, mutta lintu on harvinainen. Pieni populaatio on nopeasti supistumassa, ja se on sirpaloitunut laajojen metsänhakkuiden vuoksi. Siksi se on määritelty silmälläpidettäväksi.